AlleMINCEtige sukses | Vroue-Landbouvereniging van Kaapland
Home/Acqua Tak, News/AlleMINCEtige sukses
Soos die weduwee se kruik, so is maalvleis en brood in Acqua se hande. Nimmereindigend.
968 jaffels in bietjie minder as 6 ure wil gedoen wees. En dit nadat daar eintlik beplan is vir 800 en nie 'n droesem meer nie. Helaas. As die maalvleis en die brode nie wil klaar raak nie, word die jaffelysters nie neergesit nie.
Soos elke jaar sedert 2010 het goeie beplanning, onblusbare werksywer en groot entoesiasme die harde werk 'n feestelike kuier gemaak. So tussen die gesmeer en gebak, geskep en gepak was niks te onbenullig om rondom die gasstofies uit te pluis nie. Daar is baie hard gewerk, baie gepraat en baie gelag!
Die "food & beverage manager" het gesorg dat die kele nat bly. Die "quality controller" het seker gemaak dat elke jaffel van hoogstaande kwaliteit is en die "distribution manager" tel jaffels in haar slaap. Die kassier het streng fiskale beheer toegepas, terwyl "middle management" die een jaffel na die ander uitgeryg het.
Aan die einde van so 'n jaffeldag is die Kwa-Kwa's moeg, maar dankbaar. Die seëninge het jaffel vir jaffel ingerol en die tak het nagenoeg R10 000 by takfondse kon voeg. Welgedaan Acqua, welgedaan!
By Natania Schmidt|2015-10-31T17:29:55+02:00Oktober 31st, 2015|Acqua Tak, News|3 Comments
Sanette Louw 3rd November 2015 at 9:22 vm - Reply
Baie geluk aan julle. Wat 'n wonderlike manier om geld in te samel.
Klink na baie pret ook. Baie oorspronklik.
VLV 3rd November 2015 at 12:49 nm - Reply
Baie dankie Sanette. Ons jafeldag is gróót pret en ons voeg elke jaar 'n stewige bedrag by takfondse. Vanjaar het ons probeer om minder jafels te bak as die 1460 van verlede jaar, maar ons dink ons moet volgende jaar maar weer die 1000 perk oorskry. Groot pret en goeie geld – dis 'n wenner!
Antoinette van Pletzen NOK 5th November 2015 at 9:33 vm - Reply
Dit klink só lekker – die jafels EN die werkery! Geluk ook aan die joernalis – lekkerrrrrr geskryf!!!